Zuma se seun sterfJacob Zuma (Foto: Nic Bothma, Pool via AP) Een van oudpres. Jacob Zuma se seuns, Vusi Nhlakanipho Zuma, is Sondagaand in die Milpark-hospitaal in Johannesburg dood. Vusi se afsterwe kom ná ŉ kort siekbed, maar meer besonderhede oor die oorsaak van sy dood is nog nie bekend nie. Vukile Mathabele, woordvoerder vir oudpres. Zuma, het Vusi se dood bevestig en gesê meer besonderhede sal later vandag bekendgemaak word. “Die familie sal teen 12:00 ŉ woordvoerder aanstel.” Vusi was een van vyf kinders wat verwek is uit die huwelik van Zuma en sy derde vrou, Kate Mantsho. Die tweeling Duduzane en Duduzile Zuma is Vusi se broer en suster. Mantsho het in 2000 haar eie lewe geneem.